stanford-oval/wikipedia huggingface dataset:
Aikikai honbu dōjō

Aikikai honbu dōjō Tokiossa
Aikikai honbu dōjō (jap. 合気会本部道場) on aikikai aikidō -lajiorganisaation päämaja Tokiossa, Japanissa. Nimitys Aikikai honbu dōjō tarkoittaa varsinaisesti päämajassa sijaitsevaa harjoitushallia (dōjōta), mutta usein nimityksellä tarkoitetaan koko aikikai-organisaatiota.
Aikikai honbu dōjōn on perustanut Morihei Ueshiba vuonna 1931 nimellä Kōbukan (jap. 皇武館). Nykyinen rakennus on valmistunut vuonna 1967 ja se sijaitsee samalla paikalla kuin alkuperäinen Kōbukan.
Honbu dōjōta johtaa dōshu Moriteru Ueshiba. Lisäksi siellä opettaa aikidoa noin 30 shihan- tai shidōin-tasoista aikidokaa.
Adam Neiman

| Adam Neiman> Henkilötiedot |
| --- | --- |
Syntynyt: 1978 (ikä 45–46)
Kansalaisuus:  Yhdysvallat
Ammatti:  pianisti ja säveltäjä
Muusikko
Soittimet:  piano
Palkinnot
 Kansainvälinen Gina Bachauer -pianokilpailu (2 kertaa)  Rubinstein Award (1999) 
Aiheesta muualla
Kotisivut
  [ Muokkaa Wikidatassa ] [ ohje ]  
Adam Neiman (s. 1978) on yhdysvaltalainen pianisti. Orkestereihin, joiden kanssa hän on työskennellyt, ovat lukeutuneet Chicagon, San Franciscon, Saint Louisin, Cincinnatin, Houstonin sinfoniaorkesterit sekä Yhdysvaltain kansallisorkesteri. Hän on pitänyt myös resitaaleja eri maanosissa.
Neimanin opettajiin kuuluivat Trula Whelan, Hans Boepple, Herbert Stessin ja Fanny Waterman; lisäksi hän osallistui György Sándorin, Jacob Lateinerin ja Emmanuel Axin mestarikursseille. Vuonna 1999 tapahtuneen Juilliard Schoolista valmistumisensa yhteydessä hän sai Rubinstein-palkinnon.
Neiman sijoittui 15-vuotiaana toiseksi Kansainvälisessä Casagrande-pianokilpailussa ja on lisäksi voittanut muun muassa kahdesti Juilliardin Kansainvälisen Gina Bachauer -pianokilpailun. Neiman on levyttänyt esimerkiksi Anton Arenskin ja Jennifer Higdonin teoksia Naxokselle.
Neiman on myös säveltänyt. Hänen tuotantoonsa kuuluu piano-, laulu-, kamari- ja orkesterimusiikkia.
Aiheesta muualla

Adam Neiman Steinway Society the Bay Area.  7.12.2008. Arkistoitu 24.6.2021. Viitattu 13.6.2021. (englanniksi)
Adam Neiman, piano Lisker Music Foundation – LMF. Viitattu 13.6.2021. (englanniksi)
2C-G

| 2C-G |
| --- | --- |


Tunnisteet
IUPAC-nimi:  2-(2,5-dimetoksi-3,4-dimetyylifenyyli)etaaniamiini
Muut nimet:  Bentseenietaaniamiini, 2,5-dimetoksi-3,4-dimetyyli-  2,5-dimetoksi-3,4-dimetyylibentseenietaaniamiini  2,5-dimetoksi-3,4-dimetyylifenetyyliamiini  2-(2,5-dimetoksi-3,4-dimetyylifenyyli)etaani-1-amiini  2-(2,5-dimetoksi-3,4-dimetyylifenyyli)etaaniamiini
CAS-numero:  207740-18-9
PubChem CID:  22238091
SMILES:  C(CN)C1=C(OC)C(C)=C(C)C(OC)=C1
Ominaisuudet
Molekyylikaava:  C12H19NO2
Animaatio 2C-G molekyylistä.
2C-G on psykedeelinen fenetyyliamiini 2C-sarjasta. Ensin sen syntetisoi Alexander Shulgin, sitä käytetään joskus enteogeenina. Sillä on samanlaisia rakenteellisia ja farmakodynaamisia ominaisuuksia kuin 2C-D:llä ja Ganeshalla. Kuten monet PiHKAL:in fenetyyliamiinit, 2C-G ja sen homologit ovat ottaneet vain Shulgin ja pieni testiryhmä, mikä vaikeuttaa täydellisyyden varmistamista vaikutusten kuvauksessa.
Annostus ja vaikutukset

Shulginin kirjassa PiHKAL annostusalue on 20-35 mg. Vaikutukset ovat samanlaisia kuin Ganeshalla ja ovat erittäin pitkäkestoisia; kesto on 18-30 tuntia. Visuaaliset tehosteet ovat vaimennettuja tai puuttuvat, ja sitä kuvataan PiHKALissa "ymmärryksen parantajaksi". Toisin kuin muut 2C-sarjan jäsenet, 2C-G on lähes yhtä tehokas kuin sen amfetamiinimuoto.
Homologit

Shulgin syntetisoi myös useita 2C-G:n homologeja. Näitä ovat  2C-G-3, 2C-G-5 ja 2C-G-N. Jotkut, kuten 2C-G-1, 2C-G-2, 2C-G-4 ja 2C-G-6, on periaatteessa mahdollista syntetisoida, mutta käytännössä mahdotonta tai poikkeuksellisen vaikeaa.
Laki

Listattu valtioneuvoston asetuksessa kuluttajamarkkinoilta kielletyistä psykoaktiivisista aineista.
Käännös suomeksi
Aberdare

Aberdare voi tarkoittaa seuraavia:
Aberdarevuoristo, vuoristo Keniassa
Aberdaren kansallispuisto, kansallispuisto Kenian Aberdarevuoristossa
HMS Aberdare, Britannian Kuninkaallisen laivaston Hunt-luokan miinanraivaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aberdare”, voi hakea sivunnimihaulla, laajalla sivunnimihaulla tai tekstihaulla.
Adrián Vallés

Adrián Vallés vuonna 2008.
Adrián Vallés (s. 3. kesäkuuta 1986 Teulada, Alicante) on espanjalainen moottoriurheilija. Hän on kilpaillut Formula Junior -sarjassa vuosina 2001–2003, World Series by Renault -sarjassa vuosina 2005–2006, GP2-sarjassa kausina 2006 ja 2008 sekä Superleague Formula -sarjassa 2008–2009. Vallés on myös testannut Midlandin Formula 1 -autoa vuonna 2006 ja Spykerin autoa vuonna 2007. Vallés voitti Formula Junior -sarjan mestaruuden vuonna 2002.
Vallés debytoi GP2-sarjassa kaudella 2006 Campos-tallissa. Hän ajoi kolmanneksi heti debyyttikilpailussaan. Muissa kilpailuissa hän ei saavuttanut pisteitä. Kaudella 2008 Vallés ajoi BCN-tallissa. Hän ajoi neljänneksi Monacon kilpailussa, joka jäi hänen ainoaksi pistesijakseen. Vallés siirtyi Formula Superleague -sarjaan samana vuonna. Hän saavutti sarjan mestaruuden vuonna 2009. Vallés kilpaili myös Aasian GP2-sarjassa kaudella 2008–2009 saavuttaen yhden kakkossijan. Vallés on myös osallistunut Le Mansin 24 tunnin ajoon vuonna 2008 ja Silverstonen 1000 kilometrin ajoon.
Myöhemmin Vallés perusti oman tallinsa AV Formulan, joka debytoi Formula Renault Alps -sarjassa vuonna 2012. Vuonna 2013 talli kilpaili Formula Renault 3.5 -sarjassa.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | Campos Racing | VALFEA 3 | VALSPR Kesk. | SMRFEA 9 | SMRSPR Kesk. | EURFEA Kesk. | EURSPR 14 | ESPFEA 18 | ESPSPR 16 | MONFEA Kesk. | GBRFEA 9 | GBRSPR Kesk. | FRAFEA 15 | FRASPR 13 | GERFEA 18 | GERSPR Kesk. | HUNFEA Kesk. | HUNSPR 7 | TURFEA Kesk. | TURSPR 14 | ITAFEA Kesk. | ITASPR 11 | 7 | 18. |
| 2008 | Fisichella Motor Sport | ESPFEA 18 | ESPSPR 11 |  |  |  |  |  |  |  |  |  |  |  |  |  |  |  |  |  |  |  | 5 | 21. |
| 2008 | BCN Competicion |  |  | TURFEA 10 | TURSPR Kesk. | MONFEA 4 | MONSPR 16 | FRAFEA 15 | FRASPR 12 | GBRFEA 22 | GBRSPR 14† | GERFEA 15 | GERSPR Kesk. | HUNFEA Kesk. | HUNSPR 19 | EURFEA 11 | EURSPR Kesk. | BELFEA 13 | BELSPR 13 | ITAFEA WD | ITASPR WD |  | 5 | 21. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Fisichella Motor Sport | DUB1FEA 4 | DUB1SPR Kesk. | INDFEA 2 | INDSPR 5 | MALFEA Kesk. | MALSPR 20 | BHRFEA 5 | BHRSPR Kesk. | DUB2FEA Kesk. | DUB2SPR 10 |  |  | 19 | 7. |
| 2008–2009 | Trident Racing | CHNFEA   | CHNSPR   | DUBFEA   | DUBSPR   | BHR1FEA Kesk. | BHR1SPR 19 | QTAFEA   | QTASPR   | MALFEA   | MALSPR   | BHR2FEA   | BHR2SPR   | 0 | 40. |
A Healing Place

| A Healing Place The Chant |
| --- | --- | --- |

Studioalbumin tiedot
 Julkaistu: 20. elokuuta 2012
 Tyylilaji: alternative rock, post-rock
 Kesto: 54.33
 Levy-yhtiö: Secret Entertainment, Lifeforce Records
The Chantin muut julkaisut
| This Is the World We Know 2010 | A Healing Place 2012 | New Haven 2014 |
A Healing Place on suomalaisen alternative rock -yhtye The Chantin kolmas studioalbumi, joka julkaistiin 20. elokuuta 2012. Suomessa sen julkaisi Secret Entertainment ja muualla Euroopassa sekä Pohjois-Amerikassa Lifeforce Records.
Albumin kansikuvan toteutti Kalle Pyyhtinen.
Kappaleet

Outlines – 8.06
Spectral Light – 6.42
Riverbed – 6.35
The Black Corner – 7.59
The Ocean Speaks – 4.13
Distant Drums – 6.24
My Kin – 8.22
Regret – 6.12
Kokoonpano

Ilpo Paasela – laulu
Pekka Loponen – kitara, laulu
Jussi Hämäläinen – kitara
Kimmo Tukiainen – kitara
Markus Forsström – basso
Roope Sivén – rummut
Mari Jämbäck – koskettimet
Arvostelut

Imperiumi.net:
The Metal Observer: 9/10
V2.fi:
Aiheesta muualla

A Healing Place discogs.com -sivustolla
Aavekala

| Aavekala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Veitsikalat Gymnotiformes
Heimo::  Lasiveitsikalat Sternopygidae
Suku::  Eigenmannia
Laji::  virescens
Kaksiosainen nimi
 Eigenmannia virescens  (Valenciennes, 1842) 
Katso myös
   Aavekala Commonsissa 
Infobox OKNimi-testi OK: 
Aavekala (Eigenmannia virescens) on eräs lasiveitsikaloihin kuuluva eläinlaji. Aavekalat pystyvät suunnistamaan luomansa sähkökentän avulla.
Aiheesta muualla

Eigenmannia virescens (peilipalvelin) FishBase. Froese, R. & Pauly, D. (toim.). (englanniksi)
Action Beat

| Action Beat> Tiedot |
| --- | --- |
Toiminnassa:  2004–
Tyylilaji:  indie rock, noise rock, punk, avantgarde
Kotipaikka:  Bletchley, Milton Keynes, Yhdistynyt kuningaskunta
Laulukieli:  englanti
Jäsenet:  Don McLean   James Carney  Jake Burton   James Walsh  Lewis Webb   Luke Webb  Harry Taylor 
Entiset jäsenet:  Peter James Taylor
Aiheesta muualla
www.actionbeat.co.uk
Infobox OKNimi-testi OK: 
Action Beat on vuonna 2004 Bletchley, Milton Keynesissa perustettu brittiläinen indie rockyhtye. Yhtyeen alkuperäiseen kokoonpanoon lukeutuivat Don McLean (kitara), James Carney (kitara), Jake Burton (rummut), James Walsh, (rummut), Lewis Webb (basso), Luke Webb (bariton), Harry Taylor (kitara).
Julkaisut > Albumit

1977-2007: Thirty Years of Hurt, Then Us Cunts Exploded (Fortissimo Records, 2007)
The Noise Band from Bletchley (Truth Cult/Southern Records, 2009)
Beatings (Truth Cult/Southern Records, 2010)
Unbelievable Fuck-Ups (Urquinaona Records, 2010)
The Condition (Truth Cult, 2010)
Where Are You? (Sounds Of Subterrania, 2014)
Julkaisut > Peter James Taylor

Mate (Fortissimo Records, 2010)
Aiheesta muualla

Viralliset kotisivut
182 eaa.

| --- | --- |
Vuosisadat: 200-luku eaa. · 100-luku eaa. · Ensimmäinen vuosisata eaa.
Vuosikymmenet: 200-luku eaa. · 190-luku eaa. · 180-luku eaa. · 170-luku eaa. · 160-luku eaa. · 150-luku eaa. · 140-luku eaa. · 130-luku eaa. · 120-luku eaa. · 110-luku eaa. · 100-luku eaa. · 90-luku eaa.
Vuodet: 200 eaa. · 199 eaa. · 198 eaa. · 197 eaa. · 196 eaa. · 195 eaa. · 194 eaa. · 193 eaa. · 192 eaa. · 191 eaa. · 190 eaa. · 189 eaa. · 188 eaa. · 187 eaa. · 186 eaa. · 185 eaa. · 184 eaa. · 183 eaa. · 182 eaa. · 181 eaa. · 180 eaa. · 179 eaa. · 178 eaa. · 177 eaa. · 176 eaa. · 175 eaa. · 174 eaa. · 173 eaa. · 172 eaa. · 171 eaa. · 170 eaa. · 169 eaa. · 168 eaa. · 167 eaa. · 166 eaa. · 165 eaa. · 164 eaa. · 163 eaa. · 162 eaa. · 161 eaa. · 160 eaa. · 159 eaa. · 158 eaa. · 157 eaa. · 156 eaa. · 155 eaa. · 154 eaa. · 153 eaa. · 152 eaa. · 151 eaa. · 150 eaa. · 149 eaa. · 148 eaa. · 147 eaa. · 146 eaa. · 145 eaa. · 144 eaa. · 143 eaa. · 142 eaa. · 141 eaa. · 140 eaa. · 139 eaa. · 138 eaa. · 137 eaa. · 136 eaa. · 135 eaa. · 134 eaa. · 133 eaa. · 132 eaa. · 131 eaa. · 130 eaa. · 129 eaa. · 128 eaa. · 127 eaa. · 126 eaa. · 125 eaa. · 124 eaa. · 123 eaa. · 122 eaa. · 121 eaa. · 120 eaa. · 119 eaa. · 118 eaa. · 117 eaa. · 116 eaa. · 115 eaa. · 114 eaa. · 113 eaa. · 112 eaa. · 111 eaa. · 110 eaa. · 109 eaa. · 108 eaa. · 107 eaa. · 106 eaa. · 105 eaa. · 104 eaa. · 103 eaa. · 102 eaa. · 101 eaa. · 100 eaa. · 99 eaa.
Kuolleita

Hannibal Barca, Karthagon kaikkein kuuluisin sotapäällikkö (teki itsemurhan).
Adrien de Jussieu

| Adrien Laurent Henri de Jussieu |
| --- | --- |

Henkilötiedot
Syntynyt: 23. joulukuuta 1797 Pariisi
Kuollut: 29. kesäkuuta 1853 (55 vuotta) Pariisi
Koulutus ja ura
   
Adrien Laurent Henri de Jussieu (23. joulukuuta 1797 Pariisi – 29. kesäkuuta 1853 Pariisi) oli ranskalainen kasvitieteilijä. Hän oli Antoine Laurent de Jussieun poika.
Elämä ja ura

Jussieu valmistui lääketieteen tohtoriksi 1824 tyräkkikasveja käsitelleellä väitöskirjalla De Euphorbiacearum generibus medicisque earundem viribus tentamen. Hänen isänsä jäätyä eläkkeelle vuonna 1826, hänestä tuli Jardin des Plantesin maatalouskasvitieteen professori. Vuonna 1845 hänestä tuli Sorbonnen kasvien organografian professori. Hänen oppikirjansa Cours élémentaire de botanique julkaistiin vuosina 1842–1884 kahdessatoista niteessä ja siitä tehtiin lukuisia painoksia ja käännöksiä eurooppalaisille kielille. Géographie botanique -teoksen (1845) lisäksi hän julkaisi monografioita, erityisesti Malpighiaceae-heimosta (1843). Hän toimitti myös isänsä Introductio in historiam plantarum -teoksen. Hän toimi Ranskan tiedeakatemian puheenjohtajana. Hänen kuolemansa jälkeen de Jussieun suvun kasvitieteellinen dynastia päättyi.
Aiheesta muualla

Kuvia tai muita tiedostoja aiheesta Adrien de Jussieu Wikimedia Commonsissa
Akka Mahadevi

Akka Mahadevin patsas
Akka Mahadevi tai Mahadeviyakka oli intialainen 1100-luvulla elänyt runoilija ja hindujen kunnioittama pyhimys.
Mahadevi syntyi nykyisen Intian Karnatakan osavaltion alueella. Hänestä kerrottujen legendojen mukaan hän syntyi lapsena uskonnolliseen hindulaiseen perheeseen ja halusi omistautua täysin Shivan palvontaan. Uskonnollisten pyrkimysten tielle asettui kuitenkin paikallinen kuningas, jonka kanssa Mahadevin oli pakko avioitua. Hän kuitenkin hylkäsi aviomiehensä ja tältä saamansa vaatteet. Tämän jälkeen Mahadevi aloitti askeettisen elämän laulaen ylistyslauluja todelliselle rakkaudelleen Shivalle. Hänen nimissään on 430 kirjoitettua runoa.
Nykyaikana Mahadevi on merkittävä hahmo kannadan kielisessä kirjallisuudessa ja historiassa. Hän on myös intialaisten feministien suuresti kunnioittama hahmo, jota toisinaan luonnehditaan yhdeksi maan varhaisimmista feministeistä.
Wikimedia Commonsissa on kuvia tai muita tiedostoja aiheesta .
Abigail

Abigail voi tarkoittaa seuraavia:
Abigail, naisen etunimi
Abigail, japanilainen black metal -yhtye
Abigail, King Diamondin albumi
In Concert 1987: Abigail, King Diamondin albumi
Abigail  II: The Revenge, King Diamondin albumi
HMS Abigail vuonna 1666 hankittu 4-tykkinen alus
HMS Abigail, HMS Hamadryadin vuonna 1812 valtaama tanskalainen 3-tykkinen kutteri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Abigail”, voi hakea sivunnimihaulla, laajalla sivunnimihaulla tai tekstihaulla.
Akageran kansallispuisto

| --- | --- |
Sijainti:  Itä-Ruanda, Ruanda
Pinta-ala:  1 122 km2
| --- | --- |
Tyyppi:  kansallispuisto
Perustettu:  1934
Kävijämäärä:  34 000  (2022) 
muokkaa - muokkaa wikitekstiä - muokkaa Wikidataa
Maisema Akageran kansallispuistossa
Kirahveja Akageran kansallispuistossa
Akageran kansallispuisto
Akageran kansallispuisto on kansallispuisto Ruandassa. Se kattaa 1 122 neliökilometrin alueen ja koostuu muun muassa savannista, vuoristometsistä ja suoalueista. Akageran kansallispuisto sijaitsee Ruandan koillisosassa maan Tansanian vastaisella rajalla, Kagerajoen länsipuolella.
Belgian hallinto perusti Akageran kansallispuiston vuonna 1934. Aikoinaan kansallispuisto kattoi jopa 2 500 neliökilometrin alueen. Ruandan kansanmurhan (1994) jälkeen Akageran kansallispuistoa uhkasi vakava ympäristölle aiheutunut tuho, mutta alue on huomattavasti elpynyt sittemmin. Vuonna 2010 African Parks solmi Ruandan kehityslautakunnan (Rwanda Development Board, RDB) kanssa sopimuksen, jonka nojalla perustettiin Akagera Management Company, jonka alla Ruandan kehityslautakunnan ja African Parksin edustajat ovat tehneet yhteistyötä kansallispuiston hoitamisessa. Salametsästys saatiin käytännössä loppumaan viidessä vuodessa. Alueelle suojelun piiriin saatiin leijonia vuonna 2015 ja sitten pensassarvikuonoja vuonna 2017. Kaksi leijonaurosta tuotiin vuonna 2017 lisää populaation geneettisen monimuotoisuuden lisäämiseksi. Myös lisää pensassarvikuonoja tuotiin alueelle vuonna 2019 Euroopan eläintarhoista. Villieläinyksilöiden määrät kasvoivat alle 5 000:sta (2010) yli 13 000:een (vuoden 2021 tieto).
Vuonna 2019 Akageran kansallispuisto kattoi kustannuksensa 90-prosenttisesti itsenäisesti. Käyntejä alueelle tehtiin lähes 50 000; 50 % kävijöistä oli ruandalaisia. Vuonna 2020 koronaviruspandemia aiheutti 68 %:n pudotuksen kävijämäärissä.
Järvet

Akageran kansallispuistossa sijaitsevia järviä ovat:
Hago
Ihema
Kivumba
Mikindi
Rwanyakizinga
Akadimías

| Akadimías Οδός Ακαδημίας |
| --- | --- |
 Akadimías-katua.
Maa:  Kreikka
Kaupunki:  Ateena
Tieluokka:  katu
Pituus:  1,2 km
Alkupiste:  Vasilíssis Sofías
Päätepiste:  Káningos-aukio (1,2 km)
Akadimías (kreik. Οδός Ακαδημίας, Odós Akadimías, ”Akatemian katu”) on katu Ateenan keskustassa Kreikassa. Se on nimetty kadun varrella sijaitsevan Ateenan akatemian mukaan.
Akadimías-katu kulkee Ateenan keskustassa suurin piirtein kaakkois–luoteissuunnassa. Se saa alkunsa Vasilíssis Sofías -kadulta Kreikan parlamenttitalon pohjoispuolelta ja päättyy Káningos-aukiolle Exárcheian kaupunginosassa. Kadun pituus on noin 1,2 kilometriä. Sen varrella sijaitsevat akatemiarakennuksen lisäksi muun muassa Ateenan yliopiston päärakennus sekä Kreikan kansalliskirjasto. Näiden rakennusten pääjulkisivu on kuitenkin kadun länsipuolella kulkevan Panepistimíou-kadun puolella. Akadimías-kadulla sijaitsevat myös muun muassa kadusta nimensä saanut Akadimían metroasema, Ateenan kunnallinen kulttuurikeskus, Ateenan yliopiston Kostís Palamás -rakennus eli entinen Ellinikó Ekpaideftírio -lyseo, yliopiston ylioppilastalo, Kreikan kansallisoopperan vanha rakennus sekä Elävöittävän lähteen (Zoodóchos Pigí) kirkko.
Ateenan kunnallinen kulttuurikeskus.
Ateenan yliopiston ylioppilastalo.
Ateenan yliopiston Kostís Palamás -rakennus.
Elävöittävän lähteen kirkko.
Aiheesta muualla

Kuvia tai muita tiedostoja aiheesta Akadimías Wikimedia Commonsissa
Ateenan merkittävimmät kadut ja tiet
| --- | --- |
Moottoritiet:   A1 (PATHE)  A6 (Attikí Odós) 
Valtakadut:   Alexándras  Andréa Syngroú  Athinón  Kifisías  Konstantinoupóleos  Mesogeíon  Vasiléos Konstantínou  Vasilíssis Amalías  Vasilíssis Ólgas  Vasilíssis Sofías  Vouliagménis 
Kadut:   Aiólou  Akadimías  Athinás  Dionysíou Areopagítou  Ermoú  Filellínon  Ierá Odós  Iródou Attikoú  Mitropóleos  Óthonos  Panepistimíou  Patisíon (28is Oktovríou)  Peiraiós (Panagí Tsaldári)  Sólonos  Stadíou  Tripódon  Vasiléos Georgíou A'  Voukourestíou
Adrienne Asch

| Adrienne Asch |
| --- | --- |

Henkilötiedot
Syntynyt: 17. syyskuuta 1946 New York, New York, Yhdysvallat
Kuollut: 19. marraskuuta 2013 (67 vuotta) New York, New York, Yhdysvallat
Koulutus ja ura
Vaikutusalueet:  bioetiikka, vammaisten oikeudet
Adrienne Asch (17. syyskuuta 1946 New York, New York, Yhdysvallat – 19. marraskuuta 2013 New York, New York, Yhdysvallat) oli yhdysvaltalainen bioeetikko, vammaisten oikeuksien puolustapuhuja ja professori. Vauvana sokeutunut Asch opetti erityisesti bioetiikasta ja puhui vammaisten oikeuksista elämään.
Nuoruus, opiskelu ja sosiaalityön terapeutti

Adrienne Asch syntyi vuonna 1946. Hänen syntymänsä tapahtui ennenaikaisesti, ja hän menetti näkönsä saatuaan retinopatian keskoskaapin liiallisen hapensaannin takia. Asch kasvoi New Jerseyn Ramseyssä ja kävi siellä normaalia peruskoulua. Hänen perheensä oli muuttanut New Jerseeyn, koska se oli niitä harvoja osavaltioita, jotka antoivat sokeiden käydä samaa koulua näkevien kanssa. Swarthmore Collegesta hän suoritti vuonna 1969 alemman korkeakoulututkinnon filosofiasta.
Asch alkoi kiinnostua vammaisten oikeuksista huomattuaan, kuinka vaikeata oli saada töitä sokeana. Hän jatkoi myös opintojaan ja sai vuonna 1973 Columbian yliopistosta maisterin tutkinnon sosiaalityöstä. Oman praktiikan hän avasi vuonna 1979. Aschin kiinnostus sosiaalityöhön antoi hänelle paikan Council on Social Work Educationin konferenssikoordinaattorina. Hän toi yhteen sosiaalityön opettajia, ammattiyhdistysliikkeitä ja yrityksiä keskustelmaan sosiaalityön asemasta työpaikoilla. Asch itse alkoi suuntautua psykoterapiaan ja sai vuonna 1981 Institute for Contemporary Psychotherapy psykoanalyyttisen psykoterapeutin sertifikaatin. Viisi vuotta myöhemmin hän erikoistui samassa instituutissa perheterapiaan.
Bioetiikan vaikuttaja

Asch oli 1980-luvun alussa mukana tutkimussa työsyrjintätapauksia New Yorkin osavaltion ihmisoikeusosastolle. New Yorkin asianajajien bioetiikan tapaamisessa hän esitti vastalauseensa vammaisten puhujien puuttumisesta keskustelussa, jossa käsiteltiin elintärkeiden hoitojen epäämistä vauvoilta, joilla on spina bifida tai Downin oireyhtymä. Aschia alettiin tämän jälkeen kutsua erilaisiin konferensseihin puhujaksi, ja hän oli mukana muun muassa bioetiikan ajatushautomon The Hastings Centerin projektissa, jossa määriteltiin kuolemanvaarassa olevien vastasyntyneiden hoitoa.
Asch julkaisi vuonna 1988 sosiaalipsykologi Michelle Finen kanssa teoksen Women with Disabilities, jossa he käsittelivät intersektionaalista feminismiä ja vammaisten oikeuksia. Aschin sosiaalipsykologian väitöstyö valmistui vuonna 1992 Columbian yliopistolle. Saatuaan väitöskirjansa valmiiksi Asch sai paikan Bostonin yliopiston sosiaalityön tutkijakoulun apulaisprofessorina. Hän opetti siellä sosiaalityön etiikkaa. Aschista tuli vuonna 1994 Wellesley Collegen biologian, etiikan ja lisääntymispolitiikan professori.
Asch oli 2000-luvulla mukana kirjoittamassa kahta vaikutusvaltaista teosta. Prenatal Testing and Disability Rights julkaistiin vuonna 2000 ja The Double-Edged Helix vuonna 2002. Hän toi kirjoituksissaan ja tutkimuksissaan esille sen, että vammaiset ovat yhtä arvokkaita kuin vammattomat ihmiset, ja heidän elämänsä yhtä tärkeitä ja oikeutensa yhtä kunnioitettavia. Aschin mukaan vanheimpien päätökset, sosiaalipolitiikan ja bioetiikan keskustelut pitäisi pohjautua aitoihin kokemuksiin eikä traagisiin tarinoihin tai pelkoihin. Hän kannatti naisten oikeutta aborttiin, mutta hän halusi erottaa päätöksen olla haluamatta lasta ja päätöksen olla haluamatta lasta, jolla on jokin tietty piirre.
Aschin professuuria laajennettiin vuonna 2003 käsittämään myös naistutkimuksen. Hän opetti muun muassa lisääntymiseen, bioetiikkaan, aborttiin, etiikkaan, perinnöllisyystieteen yhteiskunnallisiin kysymyksiin, naiseuteen, äityteen ja vammaisten asemaan yhteiskunnassa liittyneillä kursseilla. Asch työskenteli Wellesley Collegessa vuoteen 2005, jolloin hänestä tuli Yeshivan yliopiston etiikan keskuksen johtaja ja bioetiikan professori. Asch jatkoi yliopistotyönsä ohella kirjoittamista ja kirjoitti muun muassa osion sikiötutkimuksesta vuonna 2008 julkaistuun teokseen Our Bodies, Ourselves.
Asch toimi Yeshivan yliopiston professorina kuolemaansa asti. Hän kuoli kotonaan Manhattanilla marraskuussa 2013 syöpään.
Akadimían metroasema

| Akadimía> Ακαδημία |
| --- | --- |
 Akadimían metroaseman rakennustöitä.
 Ateenan metro 
Perustiedot
Metrolinjat:   Linja 4
Sijainti:  37°58′51″N, 23°44′5″E
Paikkakunta:  Ateena, Attika, Kreikka
Akadimían metroasema (kreik. Ακαδημία eli Σταθμός Ακαδημία, Stathmós Akadimía) on Ateenan metron rakenteilla oleva asema linjalla 4 (oranssi). Se sijaitsee Ateenan keskustassa Akadimías-kadulla.
Akadimían metroasema mahdollistaa vaihtamisen linjalle 2 kävelemällä läheiselle Panepistímion metroasemalle. Aseman lähellä sijaitsevat muun muassa sille nimen antanut Ateenan akatemia, Ateenan yliopiston päärakennus ja monet muut yliopistorakennukset, Kreikan kansalliskirjasto sekä Ateenan kulttuurikeskus. Seuraava asema luoteeseen on Exárcheia ja kaakkoon Kolonáki.